b'\n_START_ARTICLE_\nMogollonin kulttuuri\n_START_PARAGRAPH_\nMogollonin kulttuuri (\xc3\xa4\xc3\xa4nnet\xc3\xa4\xc3\xa4n Mogoijonen kulttuuri) oli 700\xe2\x80\x931300/1400 jaa. lounaisessa Pohjois-Amerikassa. Maataviljelev\xc3\xa4t ihmiset asuivat kalliojyrk\xc3\xa4nteiden alla puebloissa. Kulttuurissa oli Anasazi-pueblokulttuurin ja Hohokam-kulttuurin piirteit\xc3\xa4. Kulttuuri sijaitsi vuoriston korkeilla aavikkoalueilla New Mexicossa, Meksikossa ja It\xc3\xa4-Teksasissa. L\xc3\xb6yt\xc3\xb6j\xc3\xa4 on tehty Gilan kansallispuiston alueelta ja Hueco Tanksista l\xc3\xa4ntisten Franklin-vuorten ja it\xc3\xa4isten Huecon vuorten v\xc3\xa4list\xc3\xa4. Kulttuurin keskusalue oli lounaisessa New Mexicossa, kaakkoisessa Arizonassa ja pohjoisessa Chihuahuassa. Hueco Tansk on hieman yli 51 km koilliseen Teksasin El Pasosta. Tunnetuin Mogollonin kulttuureista on Mimbresin kulttuuri. Zunit saattavat olla ainakin osittain mogollon-intiaanien j\xc3\xa4lkel\xc3\xa4isi\xc3\xa4. Mogollonin kulttuurin alueelle vaelsi my\xc3\xb6hemmin apasseja.\n_START_SECTION_\nMimbresin kulttuuri\n_START_PARAGRAPH_\nMimbresin kulttuuri 1000\xe2\x80\x931130 oli pienialainen Mogollonin kulttuurin vy\xc3\xb6hyke. Kulttuurin keramiikassa n\xc3\xa4kyv\xc3\xa4t vaikutteet Pohjois- ja Keski-Meksikosta. Keramiikassa n\xc3\xa4kyy usein lintuja.'